ระเบียบกองทุนสวัสดิการชุมชนตำบลสะโน
อำเภอสำโรงทาบ  จังหวัดสุรินทร์
---------------------------

ตำบลสะโน ได้เล็งเห็นถึงความสำคัญด้านสวัสดิการ ความช่วยเหลือเกื้อกูลของประชากรในชุมชนโดย
ระบบจัดสวัสดิการชุมชน ใช้ชื่อว่า“ กองทุนสวัสดิการชุมชนตำบลสะโน ” มีเป้าหมายของระบบสวัสดิการชุมชน

เพื่อให้ทุกคนในตำบลสะโน ได้รับการช่วยเหลือตั้งแต่แรกเกิดจนกระทั่งตายได้รับสิทธิในการรักษาพยาบาลคุ้มครองทุกๆ เรื่องเกี่ยวกับสุขภาพของคนในตำบลสะโน ตลอดจนถึงผู้ด้อยโอกาส เด็ก สตรี ผู้สูงอายุ ผู้พิการ มีหลักประกันเพิ่มขึ้นนอกจากรับเบี้ยยังชีพอยู่แล้ว และเพื่อเป็นการพัฒนาดังนี้
· การพัฒนาคนในชุมชนให้เกิดความรัก ความสามัคคีและมีความรับผิดชอบช่วยเหลือซึ่งกันและกัน
· ส่งเสริมให้มีการบริการด้านสวัสดิการของชุมชนให้ครอบคลุมในทุกเรื่องทั้งตำบล
· ส่งเสริมให้คนในชุมชนเกิดความสำนึก มีความรับผิดชอบร่วมทั้งตำบล


หมวดที่ ๑
หมวดทั่วไป
ข้อ ๑
ระเบียบนี้เรียกว่า “ระเบียบกองทุนสวัสดิการชุมชนตำบลสะโน อำเภอสำโรงทาบ จังหวัดสุรินทร์”
ข้อ ๒
ระเบียบนี้ให้ใช้บังคับตั้งแต่วันประกาศเป็นต้นไป
ข้อ 3
ที่ทำการกองทุนสวัสดิการชุมชนตำบลสะโน ตั้งอยู่ที่ศูนย์พัฒนาคุณภาพชีวิตและส่งเสริมอาชีพผู้สูงอายุ
           ตำบลสะโน เลขที่ 151 หมู่ที่ 1  บ้านสะโน ตำบลสะโน อำเภอสำโรงทาบ จังหวัดสุรินทร์ 
          และศูนย์ประสาน จำนวน  9  แห่ง ดังนี้

ศูนย์ประสานหน่วยที่ ๑
ตั้งอยู่ที่ทำการผู้ใหญ่บ้าน 
หมู่ที่ ๑
ศูนย์ประสานหน่วยที่ ๒
ตั้งอยู่ที่ทำการผู้ใหญ่บ้าน
หมู่ที่ ๒
ศูนย์ประสานหน่วยที่ ๓
ตั้งอยู่ที่ทำการผู้ใหญ่บ้าน  หมู่ที่ ๓
ศูนย์ประสานหน่วยที่ ๔
ตั้งอยู่ที่ทำการผู้ใหญ่บ้าน
หมู่ที่ ๔
ศูนย์ประสานหน่วยที่ ๕
ตั้งอยู่ที่ทำการผู้ใหญ่บ้าน
หมู่ที่ ๕
ศูนย์ประสานหน่วยที่ ๖
ตั้งอยู่ที่ทำการกำนันตำบลสะโน หมู่ที่ ๖
ศูนย์ประสานหน่วยที่ ๗
ตั้งอยู่ที่ทำการผู้ใหญ่บ้าน
หมู่ที่ ๗
ศูนย์ประสานหน่วยที่ ๘
ตั้งอยู่ที่ทำการผู้ใหญ่บ้าน
หมู่ที่ ๘
ศูนย์ประสานหน่วยที่ ๙
ตั้งอยู่ที่ทำการผู้ใหญ่บ้าน
หมู่ที่ ๙
ข้อ 5
ในระเบียบนี้

“กองทุน”  หมายถึง  กองทุนสวัสดิการชุมชนตำบลสะโน อำเภอสำโรงทาบ จังหวัดสุรินทร์

“คณะกรรมการ” หมายถึง  คณะกรรมการกองทุนสวัสดิการชุมชนตำบลสะโน อำเภอสำโรงทาบ
            จังหวัดสุรินทร์
“คณะอนุกรรมการ” หมายถึง  คณะอนุกรรมการฝ่ายการเงิน การบัญชี ฝ่ายการติดตามประเมินผล       
  หรือคณะกรรมการอื่นๆ ที่ได้รับการแต่งตั้งโดยคณะกรรมการฝ่ายบริหาร

“สมาชิก” หมายถึง  บุคคลที่สมัครเป็นสมาชิกกองทุนสวัสดิการชุมชนตำบลสะโน  อำเภอสำโรงทาบ   
            จังหวัดสุรินทร์

“สวัสดิการ”  หมายถึง  การจัดให้มีการช่วยเหลือสมาชิกหรือชุมชนท้องถิ่น เพื่อความอยู่ดีมีสุข มุ่งฟื้นฟู
 ชุมชนท้องถิ่นให้มีการอยู่ร่วมกันด้วยความเอื้ออาทร พึ่งพาอาศัยและช่วยเหลือเกื้อกูลกันระหว่างคนกับ
 คน คนกับธรรมชาติ และคนกับวัฒนธรรม ตามหลักศาสนาและภูมิปัญญาของท้องถิ่นตั้งแต่เกิดจนตาย
 เช่น สวัสดิการการเกิด การรักษาพยาบาล การเสียชีวิต การศึกษา ผู้สูงอายุ ผู้พิการและผู้ด้อยโอกาส


“ศูนย์ประสาน” หมายถึง  สถานที่ปฏิบัติงานกองทุนสวัสดิการชุมชนตำบลสะโนในแต่ละหมู่บ้าน
หมวดที่ ๒
วัตถุประสงค์
ข้อ 6  วัตถุประสงค์ในการจัดตั้งกองทุนสวัสดิการชุมชนตำบลสะโน
(1)  ส่งเสริมให้สมาชิกรู้จักออมเงินเพื่อแบ่งปันช่วยเหลือซึ่งกันและกัน
(2)  เพื่อจัดสวัสดิการแก่สมาชิกตั้งแต่เกิดจนตาย และส่งเสริมให้สมาชิกมีหลักประกันในการดำรงชีวิต
(3)  เพื่อให้เกิดคุณธรรม ความสามัคคี มีน้ำใจ ร่วมกันแก้ไขปัญหา สร้างสัมพันธภาพที่ดีแก่สมาชิก
(4)  เพื่อให้ชุมชนเข้มแข็ง มีองค์กรที่คอยช่วยเหลือเมื่อเกิดความเดือดร้อนหรือจำเป็น
(5)  กองทุนนี้ไม่ดำเนินการเพื่อแสวงหาผลกำไรสูงสุดทางทรัพย์สิน แต่ดำเนินการเพื่อช่วยเหลือซึ่งกันและกันระหว่างสมาชิก
หมวดที่ ๓
สมาชิกกองทุน
ข้อ 7  สมาชิกกองทุนมี 2 ประเภท คือ
     1. ประเภทบุคคลธรรมดาทั่วไป มีคุณสมบัติดังนี้
 (1)  เป็นผู้ที่มีชื่ออยู่ในทะเบียนบ้านตำบลสะโน  อำเภอสำโรงทาบ  จังหวัดสุรินทร์ หรือ

     - เป็นผู้ที่มีชื่ออยู่ในทะเบียนบ้านตำบลอื่น ที่มาทำงาน/มาอาศัยอยู่ในตำบลสะโน

(2)  ไม่จำกัดเพศ วัย อาชีพและสถานภาพ

(3)  เป็นผู้ที่คณะกรรมการกองทุนฯเห็นชอบให้เข้าเป็นสมาชิก

(4)  มีจิตสาธารณะ ซื่อสัตย์สุจริต รักษาสัจจะ มีความเมตตาเอื้ออาทรแก่เพื่อนมนุษย์

(5)  กรณีสมาชิกกองทุนย้ายพื้นที่ออกนอกตำบลสะโน สามารถเป็นสมาชิกกองทุนต่อไปได้


2. ประเภทสมทบ มีคุณสมบัติคือ  เป็นผู้ด้อยโอกาสที่มีชื่ออยู่ในทะเบียนบ้านและอาศัยอยู่ใน
          พื้นที่ตำบลสะโน
ข้อ 8  ระเบียบในการเป็นสมาชิก บุคคลที่สมัครเป็นสมาชิกกองทุนสวัสดิการชุมชนตำบลสะโน  ต้องปฏิบัติดังนี้
(1) ยื่นใบสมัครตามแบบฟอร์มที่กองทุนฯ กำหนด ณ ที่ทำการกองทุนฯ หรือสมัครผ่านคณะกรรมการ กองทุนฯประจำหมู่บ้าน
(2) ผู้สมัครต้องชำระเงินค่าสมัครเป็นสมาชิกแรกเข้าคนละ  5๐  บาท และเมื่อได้จ่ายค่าสมัครเป็นสมาชิกแล้ว จะเรียกคืนไม่ได้ไม่ว่ากรณีใดๆ ทั้งสิ้น
(3) ให้สมาชิกจ่ายเงินสมทบ ให้กับกองทุนฯ ในปีแรกเริ่มก่อตั้ง คนละ 200 บาท/ปี ในปีต่อไปสมาชิกต้องจ่ายสมทบ ให้กับกองทุนฯ คนละ 365 บาท/ปี 
(4) ให้สมาชิกฝากเงินสัจจะเป็นรายเดือนในอัตราวันละ 1 บาท โดยนำเงินสัจจะมอบให้แก่กรรมการ ณ ศูนย์ประสานหมู่บ้านภายในวันที่  1 ของเดือนถัดไป 

(5) การรวมเงินสัจจะเป็นกองทุนสวัสดิการ ให้คณะกรรมการประจำหมู่บ้านนำเงินฝากสัจจะของสมาชิกในหมู่บ้านมามอบให้เหรัญญิก ณ ที่ทำการกองทุนสวัสดิการชุมชนตำบลสะโน ทุกเดือน (ภายในวันที่ 10 ของเดือนถัดไป)
ข้อ 9  สิทธิและหน้าที่ของสมาชิก มีดังนี้
(1) ปฏิบัติตามระเบียบข้อบังคับของกองทุน
(2) สนใจและสนับสนุนกิจการของกองทุน ให้ความช่วยเหลือกิจการของกลุ่ม และปฏิบัติภารกิจต่างๆ ตามที่คณะกรรมการกองทุนมอบหมาย
(3) ไม่กระทำการใดๆ ซึ่งเป็นการผิดกฎหมาย ศีลธรรม และวัฒนธรรมอันดี ซึ่งอาจนำมาซึ่งความเสียหายกับกองทุนฯ
(4) เข้าร่วมประชุมใหญ่สมาชิกกองทุน และมีสิทธิออกเสียงลงคะแนนทุกครั้ง
(5) มีสิทธิได้รับคัดเลือกเป็นคณะกรรมการกองทุน
(6) มีสิทธิขอตรวจสอบบัญชีและเอกสารกองทุน เพื่อทราบการดำเนินงานของกองทุน
(7) นำเงินฝากสัจจะส่งให้คณะกรรมการประจำหมู่บ้านทุกเดือน
(8) แสดงความคิดเห็นเกี่ยวกับงานกองทุนต่อคณะกรรมการและมีสิทธิเรียกร้องให้คณะกรรมการกระทำหรืองดเว้นการกระทำเพื่อผลประโยชน์ของกองทุน
(9) เก็บรักษาสมุดเงินฝากสัจจะ หรือหนังสือสำคัญอื่นใดที่กองทุนออกให้ไว้ หากเกิดการสูญหายให้แจ้งคณะกรรมการประจำหมู่บ้านทราบทันที
(10) เมื่อมีการย้ายที่อยู่ เปลี่ยนชื่อ-นามสกุล แก้ไขวัน เดือน ปี เกิด เปลี่ยนแปลงผู้รับผลประโยชน์ หรือเปลี่ยนแปลงข้อมูลส่วนบุคคลอื่นใด ให้แจ้งคณะกรรมการกองทุน ภายใน  60  วัน
(11) ได้รับสวัสดิการจากกองทุนตามหลักเกณฑ์
(12) เมื่อมีเหตุอันพึงได้รับสวัสดิการ ให้แจ้งคณะกรรมการประจำหมู่บ้าน
ข้อ 10  ผู้สมัครจะได้รับสวัสดิการก็ต่อเมื่อเป็นสมาชิกครบ  90 วัน (3 เดือน) นับตั้งแต่วันที่สมัครยกเว้นด้านการ            
           เสียชีวิตต้องเป็นสมาชิกครบ 180 วัน (6 เดือน) ตามข้อ 23 (3)
ข้อ ๑1  สมาชิกพ้นสภาพจากการเป็นสมาชิกกองทุนเมื่อ
(1) ตาย
(2) ลาออก
(3) คณะกรรมการมีมติจำนวน  ๒  ใน  ๓  ให้ออก เนื่องจากไม่ปฏิบัติตามระเบียบกองทุนฯ
(4) ไม่ชำระเงินออมเมื่อพ้นระยะเวลาที่กำหนดไว้ไปแล้ว  90 วัน เว้นแต่มีเหตุสุดวิสัย
(5) จงใจฝ่าฝืนระเบียบข้อบังคับกองทุน หรือแสดงตนเป็นปรปักษ์หรือไม่ให้ความร่วมมือกับกองทุน
(6) จงใจแจ้งเหตุอันเป็นเท็จเพื่อหวังรับสวัสดิการ ทั้งนี้จะต้องชดเชยใช้เงินสวัสดิการที่ได้รับไปในกรณีแจ้งเหตุอันเป็นเท็จนั้นทั้งหมด 
หมวดที่ ๔
คณะกรรมการ

ข้อ ๑2  คุณสมบัติของคณะกรรมการ
(1) เป็นสมาชิกกองทุนสวัสดิการชุมชนตำบลสะโน อำเภอสำโรงทาบ จังหวัดสุรินทร์

(2) มีภูมิลำเนาอยู่ในเขตพื้นที่ตำบลสะโน อำเภอสำโรงทาบ จังหวัดสุรินทร์

ข้อ ๑3  การได้มาซึ่งคณะกรรมการ มาจากการจัดประชุมสมาชิกกองทุน ณ ศูนย์ประสานงานประจำหมู่บ้าน เพื่อคัดเลือกคณะกรรมการ  ให้เป็นตัวแทนสมาชิกของแต่ละหมู่บ้าน
ข้อ ๑4  คณะกรรมการบริหารกองทุนฯ ประกอบด้วยบุคคลดังต่อไปนี้

(1) ประธาน
                                     1 คน  
(2) รองประธาน
                                     2 คน
(3) เหรัญญิก

                           1 คน
(4) เลขานุการ                                        1 คน
(5) ผู้ช่วยเลขานุการ                                 2 คน         
(6) ประชาสัมพันธ์                                   1 คน
(7) ปฏิคม                                             3 คน
(8) กรรมการ                                         8 คน (หมู่บ้านละ 1 คน)


(9) ที่ปรึกษา และกรรมการอื่นตามความเหมาะสม         
นอกจากนี้ให้เป็นไปตามมติที่ประชุมคณะกรรมการ
ข้อ ๑5  คณะกรรมการ มีวาระการดำรงตำแหน่ง คราวละ  4  ปี  นับแต่วันที่ได้รับคัดเลือก
ข้อ ๑6  คณะกรรมการกองทุน มีอำนาจหน้าที่ดังต่อไปนี้
(1) บริหารกองทุน รวมทั้งตรวจสอบ กำกับ ดูแล รายได้ หรือผลประโยชน์ที่เกิดจากเงินหรือทรัพย์สินของกองทุน
(2) ออกประกาศ ระเบียบ หรือข้อบังคับเกี่ยวกับการบริหารกองทุน
(3) รับสมัครสมาชิก และจัดทำทะเบียนสมาชิก
(4) ทำนิติกรรม สัญญา หรือดำเนินการเกี่ยวกับภาระผูกพันของกองทุน
(5) จัดทำบัญชีของกองทุนตามหลักเกณฑ์ วิธีการ และเงื่อนไขที่ยอมรับโดยทั่วไป
(6) จัดสวัสดิการให้แก่สมาชิกที่พึงได้รับตามสิทธิ
(7) ติดตามและประเมินผลการดำเนินการของกองทุน
(8) รายงานผลการดำเนินงาน ปัญหาและอุปสรรค  รวมทั้งฐานะการเงินของกองทุนให้สมาชิกทราบ อย่างน้อยปีละหนึ่งครั้ง พร้อมทั้งติดประกาศในที่สาธารณะ
(9) ดำเนินการอื่นใดเพื่อผลประโยชน์ของกองทุนและการดำเนินงานที่มีประสิทธิภาพ
(10) จัดตั้งคณะอนุกรรมการกองทุน หรือคณะทำงานเพื่อดำเนินการตามความจำเป็น 
เพื่อเข้ามาช่วยเหลือดำเนินงานกองทุน
ข้อ ๑7  คณะกรรมการกองทุนพ้นสภาพจากการเป็นคณะกรรมการเมื่อ
(1) ครบกำหนดตามวาระ
(2) ตาย
(3) ลาออก
(4) พ้นสภาพจากการเป็นสมาชิกกองทุน
(5) เป็นคนไร้ความสามารถ หรือเสมือนไร้ความสามารถ
(6) เป็นบุคคลล้มละลาย
(7) ย้ายไปดำรงตำแหน่งหรือประกอบอาชีพในท้องถิ่นหรือพื้นที่อื่น

(8) มติที่ประชุมคณะกรรมการ มีมติให้ออกด้วยคะแนนเสียง 3 ใน 4 ของคณะกรรมการทั้งหมด
(9) มีความผิดต้องโทษจำคุกฐานกระทำผิดทางอาญา ยกเว้นการกระทำความผิดลหุโทษ หรือกระทำผิดโดยประมาท
ข้อ ๑8  คณะกรรมการพ้นจากตำแหน่งตามวาระ ให้แต่งตั้งคณะกรรมการภายใน  45  วัน หากยังไม่มีการแต่งตั้ง ให้คณะกรรมการชุดเดิมปฏิบัติหน้าที่ต่อไปจนกว่าจะมีการแต่งตั้งคณะกรรมการชุดใหม่

คณะกรรมการกองทุนที่พ้นจากตำแหน่งตามวาระ อาจได้รับคัดเลือกอีกได้
ข้อ ๑9  เมื่อคณะกรรมการพ้นจากตำแหน่งก่อนครบวาระไม่ว่ากรณีใดๆ ให้คณะกรรมการมีมติแต่งตั้งแทนตำแหน่งที่ว่างลง ภายใน  45  วัน โดยให้สามารถดำรงตำแหน่งเท่ากับวาระที่เหลือ 
ข้อ 20  การวินิจฉัยชี้ขาดของที่ประชุมให้ถือเสียงข้างมาก กรรมการหนึ่งคนมีสิทธิออกเสียงหนึ่งเสียง
(One man One Vote) ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียง
เป็นเสียงชี้ขาด
ข้อ 21  ในการปฏิบัติหน้าที่ของประธานกองทุน หากประธานไม่อยู่หรืออยู่แต่ไม่สามารถปฏิบัติหน้าที่ได้         ให้มอบหมายให้บุคคลต่อไปนี้ เป็นผู้ปฏิบัติหน้าที่แทน ตามลำดับ 
(1) รองประธาน 
(2) คณะกรรมการอาวุโสสูงสุด
หมวดที่ ๕
ประเภทของสวัสดิการ และการจ่ายสวัสดิการ
ข้อ ๒2  สวัสดิการที่สมาชิกพึงมีสิทธิได้รับ มี  5 ประเภท ดังต่อไปนี้
(1) สวัสดิการด้านการเกิด
(2) สวัสดิการด้านการรักษาพยาบาลและสาธารณสุข
(3) สวัสดิการด้านการเสียชีวิต
(4) สวัสดิการด้านการศึกษา
(5) สวัสดิการด้านผู้สูงอายุ
ข้อ ๒3  การจ่ายสวัสดิการกองทุน จะจ่ายเงินช่วยเหลือสมาชิกตามเกณฑ์ดังนี้
(1) สวัสดิการการเกิด เมื่อสตรี ซึ่งเป็นสมาชิกคลอดบุตรจะได้รับเงินค่าทำขวัญบุตร ครั้งละ  ๕๐๐  บาทต่อการคลอดบุตร 1 ครั้ง และให้ได้รับเงินในสถานพยาบาล หรือโรงพยาบาลอันเนื่องจากการคลอดบุตรนั้น คืนละ 100 บาท ทั้งนี้ไม่เกิน 5 คืน/ครั้ง จะต้องมีใบรับรองแพทย์ประกอบ
(2) ด้านการรักษาพยาบาล ในกรณีเจ็บป่วย ผู้ที่เป็นสมาชิกซึ่งเจ็บป่วยไม่ว่าจะเกิดจากสาเหตุใด มีสิทธิได้รับเงินจากการเข้ารับการรักษาพยาบาลไม่ว่าของรัฐและเอกชน คืนละ 100 บาท ทั้งนี้จะจ่ายให้ผู้ซึ่งเจ็บป่วยไม่เกิน 5 คืน/ครั้ง/ปี จะต้องมีใบรับรองแพทย์ประกอบ

(3) ด้านสวัสดิการการเสียชีวิต กองทุนจ่ายสวัสดิการพิจารณาจากอายุการเป็นสมาชิกกองทุน ดังนี้
- เป็นสมาชิกครบ    ๖  เดือน      แล้วเสียชีวิต  รับเงินฌาปนกิจ    ๒,๕๐๐   บาท
- เป็นสมาชิกครบ    ๑   ปี         แล้วเสียชีวิต  รับเงินฌาปนกิจ     ๕,๐๐๐  บาท
- เป็นสมาชิกครบ  ๒ - 5 ปี        แล้วเสียชีวิต  รับเงินฌาปนกิจ   ๑๐,๐๐๐  บาท
- เป็นสมาชิกครบ    5  ปีขึ้นไป   แล้วเสียชีวิต  รับเงินฌาปนกิจ    ๑2,๐๐๐  บาท
เพื่อดำรงไว้ซึ่งเกียรติของผู้เสียหาย หรือผู้ประสบภัยที่เสียชีวิตให้ประธานกรรมการ อนุมัติให้เบิกจ่ายเงินค่าพวงหรีดไว้อาลัย และหรือเป็นค่าร่วมเป็นเจ้าภาพในพิธีทางศาสนา  หรือการกุศลตามประเพณี ในวงเงินไม่เกิน 500 บาท ทั้งนี้ให้การทำในนาม“กองทุนสวัสดิการชุมชนตำบลสะโน”
(4) ด้านสวัสดิการการศึกษา  สมาชิกที่กำลังศึกษา ออมสัจจะแต่ละรอบ   ๑  ปี   รับทุนการศึกษา        ๑ ทุน จำนวน  ๑๐๐  บาท จนกว่าจะครบอายุ 15 ปีบริบูรณ์
(5) ด้านสวัสดิการผู้สูงอายุ จะจ่ายเงินช่วยเหลือสมาชิกตามเกณฑ์ดังนี้
จะต้องออมสัจจะแต่ละรอบ 1 ปี/ครั้ง
      ด้านสวัสดิการผู้สูงอายุ



- ผู้สูงอายุมีอายุระหว่าง 60-69 ปี จะได้รับ 100 บาท/ปี/ครั้ง


- ผู้สูงอายุมีอายุระหว่าง 70-79 ปี จะได้รับ 200 บาท/ปี/ครั้ง


- ผู้สูงอายุมีอายุระหว่าง 80-89 ปี จะได้รับ 300 บาท/ปี/ครั้ง


- ผู้สูงอายุที่มีอายุ 90 ปีขึ้นไป       จะได้รับ 500 บาท/ปี/ครั้ง
          (6) ด้านค่าตอบแทนผู้ปฏิบัติงานกองทุน


(6.1) ค่าตอบแทนจ่ายกรรมการและบัญชี ในอัตราเดือนละ 200 บาท


(6.2) ค่าตอบแทนกรรมการเก็บเงินสวัสดิการชุมชน(หมู่บ้าน) ในอัตราเดือนละ 100 บาท


        โดยต้องมีสมาชิกกองทุนฯในหมู่บ้านนั้น ไม่น้อยกว่า 30 คน


(6.3) ค่าตอบแทนคณะกรรมการและที่ปรึกษา ในการประชุม ครั้งละ 100  บาท


(6.4) กรรมการผู้ปฏิบัติงานกองทุน(กรณีนอกพื้นที่) สามารถเบิกค่าเดินทางได้ตามอัตราค่า
                             โดยสารรถประจำทาง เว้นแต่ได้รับจากหน่วยงานที่จัดการอบรมหรือประชุมแล้ว


การเบิกค่ารถรับจ้างของกรรมการผู้ปฏิบัติงานกองทุน สามารถเบิกได้วันละไม่เกิน 2 เที่ยว(กรณีเดินทางจากที่พักถึงสำนักงานกองทุน) และเบิกได้เท่าที่จ่ายจริง (กรณีเดินทางจากที่พัก/สำนักงานกองทุนถึง  สถานีขนส่ง/สถานที่ที่หน่วยงานจัดอบรมจัดพาหนะให้) กรณีการเบิกค่ารถส่วนตัวขึ้นอยู่กับการพิจารณาของคณะกรรมการและฐานะการเงินของกองทุน                                                   
หมวดที่ ๖
การบริหารเงินกองทุนและการบัญชี
ข้อ ๒4  เงินทุนของกองทุนฯ ได้มาจาก
(1) ค่าสมัครสมาชิกแรกเข้า  
(2) เงินสมทบจากสมาชิก
(3) เงินสมทบจากภาครัฐ
(4) เงินสมทบจากองค์กรชุมชน
(5) ดอกผล ดอกเบี้ย หรือผลประโยชน์ที่เกิดจากเงินหรือทรัพย์สินของกองทุน
(6) เงินหรือทรัพย์สินอื่นที่ได้รับบริจาคโดยปราศจากเงื่อนไขหรือข้อผูกพันใดๆ
(7) รายได้อื่นๆ โดยชอบธรรม

ข้อ ๒5  การลาออกจากการเป็นสมาชิก จะไม่จ่ายเงินออมสมทบใดๆคืน ทั้งสิ้น
ข้อ ๒6  ทรัพย์สินของกองทุนที่เป็นตัวเงิน ให้จัดสรรไว้ดังนี้
(1) ร้อยละ   ๘๐     ตั้งเป็นเงินเพื่อจัดสวัสดิการให้แก่สมาชิก
(2) ร้อยละ   ๒๐     ตั้งไว้เพื่อเป็นค่าใช้จ่ายในการบริหารกองทุน
ข้อ ๒7   ในการเก็บรักษาเงิน   
(1) ให้คณะกรรมการเปิดบัญชีเงินฝากกับธนาคาร    ประเภทบัญชีเงินฝากออมทรัพย์   
โดยใช้ชื่อบัญชีว่า  “กองทุนสวัสดิการชุมชนตำบลสะโน” โดยมีประธานกรรมการ,เหรัญญิกและเลขานุการ  มีอำนาจลงนามร่วมกันในการเปิดเงินจากบัญชี สมุดเงินฝากธนาคารของกองทุน ให้เหรัญญิกเป็นผู้เก็บรักษา
(2) สมุดบัญชีการเงินต่างๆ ของกองทุน ให้เลขานุการเป็นผู้เก็บรักษา
(3) เงินที่รับมาทุกประเภทให้นำฝากธนาคารทุกรายการ  และให้สำรองไว้เป็นเงินสดไม่เกิน 5,๐๐๐ บาท  โดยให้เลขานุการเป็นผู้เก็บรักษา
ข้อ ๒8  ให้ผู้มีอำนาจทำนิติกรรมถอนเงินฝากธนาคาร จำนวน  3  คน  โดยที่เงื่อนไขสั่งจ่าย 2 ใน 3 คน
หมวดที่ 7
การประชุม
ข้อ 29  คณะกรรมการกองทุน จะต้องจัดให้มีการประชุม ดังนี้
(1) จัดให้มีการประชุมใหญ่สามัญประจำปีอย่างน้อย ปีละ  ๑  ครั้ง
(2) ในกรณีเร่งด่วน ประธานสามารถเรียกประชุมวิสามัญได้ตามความเหมาะสม
(3) สมาชิกจำนวน  ๑  ใน  ๓  ของสมาชิกทั้งหมด สามารถลงชื่อเสนอขอเปิดประชุมวิสามัญได้
(4) ให้มีการประชุมของคณะกรรมการกองทุน เดือนละ  ๑  ครั้ง หรือตามความเหมาะสม
(5) สมาชิกทุกคนมีสิทธิตรวจสอบการทำงานของคณะกรรมการได้
(6) สมาชิกทุกคนมีสิทธิได้รับสวัสดิการทั้งหมดที่กองทุนจัดขึ้น     
ข้อ 30  สมาชิกผู้เข้าร่วมประชุมเกินกึ่งหนึ่งของจำนวนผู้เข้าร่วมประชุมถือว่าครบองค์ประชุม
ข้อ 31  สมาชิกผู้เข้าร่วมประชุม มีสิทธิออกเสียงลงมติได้อย่างเท่าเทียมกัน คนละ  1  เสียง

ข้อ 32  กรณีเกิดข้อขัดแย้งใดๆ ให้คณะกรรมการประชุมพิจารณาลงมติ หากยังไม่สามารถแก้ไขข้อขัดแย้งได้ ให้จัดประชุมใหญ่วิสามัญ และให้ถือว่ามติที่ประชุมใหญ่วิสามัญเป็นอันสิ้นสุด
-8-
บทเฉพาะกาล
ข้อ 33  บรรดาระเบียบ ข้อบังคับ คำสั่ง ประกาศ หรือมติอื่นใด ซึ่งใช้บังคับอยู่ในวันที่ระเบียบนี้ใช้บังคับ ให้ใช้บังคับต่อไปเท่าที่ไม่ขัดหรือแย้งกับระเบียบนี้ ทั้งนี้จนกว่าจะได้มีการแก้ไขหรือยกเลิก
ข้อ 34  ระเบียบนี้สามารถแก้ไขได้โดยที่ประชุมคณะกรรมการมีมติเสียง 3 ใน 4  และเมื่อฐานะการเงินของกองทุนมีมากพอ จะขยายผลสู่สวัสดิการด้านอื่นๆ ต่อไป
ข้อ 35  ให้ประธานกองทุน เป็นผู้รักษาการตามระเบียบนี้


ประกาศ  ณ  วันที่    8   เดือน   กุมภาพันธ์   พ.ศ. ๒๕60
                                                                      ล้วน สุภา
        




             ( นายล้วน  สุภา )
                                                    ประธานกองทุนสวัสดิการชุมชนตำบลสะโน  
